b'\n_START_ARTICLE_\n\xc5\xa0K Zagreb\n_START_SECTION_\nPovijest kluba\n_START_PARAGRAPH_\nU dvori\xc5\xa1tu zgrade tesarskog obrtnika Franje Bi\xc5\xa1\xc4\x8dana i stolarskog obrtnika Artura Gabrona na Tratinskoj cesti 9 u ljetnim mjesecima 1919. godine okupljala se omladina i igrala nogomet. Igranje nogometa kasnije se preselilo na Opati\xc4\x8dku livadu, na po\xc4\x8detku dana\xc5\xa1nje Tratinske i Kranj\xc4\x8devi\xc4\x87eve ulice. Veliko zanimanje za nogometom dovelo je do osnivanja kluba pod imenom \xc5\xa0portski klub Plamen. Tada\xc5\xa1nje vlasti nisu odobrile naziv kluba, te je na ponovnom sastanku odlu\xc4\x8deno da se klub nazove \xc5\xa0portski klub Zagreb. Klub je 1920. godine postao \xc4\x8dlan Zagreba\xc4\x8dkog nogometnog podsaveza, a do 1941. godine igrao je u prvenstvima II. i III. razreda Zagreba\xc4\x8dkog nogometnog podsaveza. U prolje\xc4\x87e 1941. godine tada\xc5\xa1nji Povjerenik za \xc5\xa1port u NDH prisilno je ujedinio klub sa Viktorijom u klub naziva Kre\xc5\xa1imir koji ubrzo mijenja naziv u H\xc5\xa0K Viktorija. Posljednju natjecateljsku utakmicu klub je odigrao 23. o\xc5\xbeujka 1941. godine i pobijedio Derby s 2:1.\n_START_SECTION_\nZanimljivo\n_START_PARAGRAPH_\nU isto vrijeme je osnovan jo\xc5\xa1 jedan klub s nazivom Zagreb, te je dogovoreno da se me\xc4\x91usobnom utakmicom odlu\xc4\x8di kome \xc4\x87e pripasti taj naziv. Prva utakmica je odigrana na Opati\xc4\x8dkoj livadi, a druga na vojnom vje\xc5\xbebali\xc5\xa1tu na \xc4\x8crnomercu. \xc5\xa0K Plamen je pobijedio obje utakmice, te je dobio pravo nositi naziv \xc5\xa0K Zagreb.'